Պաոլո Մոնտի

Պաոլո Մոնտի (, ), իտալացի լուսանկարիչ։ Համարվում է ամենաինտելեկտուալ ժամանակակից իտալացի լուսանկարիչ-արվեստագետներից մեկը։

Գործունեության վաղ շրջանում Մոնտին փորձել է աբստրակցիոնիզմը, ինչպես նաև դիֆրակցիան։ 1953 թվականից հանդես է եկել որպես պրոֆեսիոնալ լուսանկարիչ։ Հիմնականում աշխատել է ճարտարապետական վերարտադրությունների հետ, որոնք օգտագործվել են ամսագրերում, գրքերում։ 1966 թվականից կազմել է իտալական քաղաքների պատմական կենտրոնների կատալոգները։

Կենսագրություն 
Մոնտին ծնվել է Պիեմոնտ մարզի Նովարա քաղաքում։ Հայրը եղել է բանկիր և սիրողական լուսանկարիչ։ Հոր աշխատանքի հետ կապված՝ ընտանիքը շարունակ քաղաքից քաղաք է տեղափոխվել։ 1930 թվականին ավարտել է Միլանի Բոկկոնի համալսարանի տնտեսագիտական ֆակուլտետը։ Մի քանի ամիս աշխատել է Պիեմոնտի մարզում։ 1936 թվականին մահացել է հայրը։ Կարճ ժամանակ անց Մոնտին ամուսնացել է Մարիա Բիոնտտիի հետ։

1939-1945 թվականներին ապրել է Վենետիկի մոտ գտնվող Մեստրե նախկին քաղաքում, այնուհետև տեղափոխվել է Վենետիկ, որտեղ աշխատել է Տարածաշրջանային գյուղատնտեսական կոոպերատիվում՝ շարունակելով զբաղվել լուսանկարչությամբ։

Մոնտիի օգնությամբ 1947 թվականին հիմնադրվել է La Gondola ակումբը, որը կարճ ժամանակ անց դարձել է ավանգարդ լուսանկարչական շարժման կենտրոն։ 1953 թվականին Մոնտին դարձել է պրոֆեսիոնալ լուսանկարիչ՝ հիմնականում աշխատելով ճարտարապետության և դիզայնի ոլորտի ամսագրերի հետ։ Նրա օգնությամբ լուսաբանվել են քաղաքներ և շրջաններ, ճարտարապետներ ու արվեստագետներ։

1965 թվականից Մոնտին լուսանկարել է իտալական գրականության պատմության նկարազարդումները, ինչպես նաև կենտրոնացել է Ապենինյան հովիտները լուսանկարելու վրա, այդ թվում նաև Էմիլիա Ռոմանիա մարզը։ Հետագայում անդրադարձել է իտալական արվեստի պատմությանը։ 1980 թվականից հետո լուսանկարել է Օրտա լիճը և Օսոլա հովիտը։

Պատկերասրահ

Ծանոթագրություններ 

Իտալացի լուսանկարիչներ